Wolejbulowe hry
Serbski wolejbulowy derby mjez mustwomaj ST Marijineje hwězdy a Sokoła Budyšin je za štwórtk, 31. měrc, w 19.30 hodź. postajeny. Hru přewjedu w Pančičansko-Kukowskej sportowej hali. Hosćićeljo změja tón dźeń dwaj bojej. Dalši přećiwnik budźe třeće zastupnistwo MSV Budyšina.
Mustwo 1296 přeprošuje
Wólnočasne wolejbulowe mustwo abiturneho lětnika Serbskeho gymnazija Budyšin z lěta 1996 je sej šěsć wólnočasnych cyłkow z Budyšina, Kulowa, Ralbic, Radworja, Chrósćic a Worklec na turněr „Witamy nalěćo“ přeprosyło. Přewjesć chcedźa jón póndźelu, 4. apryla, wot 19 hodź. w Ralbičanskej ćěłozwučowarni. Hrajerjo zetkaja so we 18.30 hodź.
Kónctydźenska kopańca
Jutře a njedźelu wotměja so w Hornjej Łužicy hnydom wjacore šlagrowe koparske hry. K nim słušeja na přikład štwórćfinale w krajnym pokalnym kole mjez Budissu Budyšin a Chemiju Lipsk, wosmifinale w samsnym wubědźowanju mjez Jednotu Kamjenc a FSV Šwikawu, derby w krajnej klasy mjez mustwomaj z Ćiska a Rakec kaž tež serbski derby we wokrjesnej lize mjez koparjemi z Radworja a Chrósćic.
26.03. 14:00 Jednota Kamjenc –
FSV Šwikawa
ces_Latn szl_Latn szl_Latn szl_Latn fao_Latn szl_Latn slk_Latn swh_Latn